ประกาศคณะกรรมการกํากับตลาดทุนที่ ทธ. 1/2560เรื่อง การให้บริการแก่ลูกค้าในการลงทุนในผลิตภัณฑ์ ในตลาดทุนที่เป็นสกุลเงินตราต่างประเทศ อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 114 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2560 เป็นต้นไปข้อ ๒ ให้ยกเลิก (1) ประกาศคณะกรรมการกํากับตลาดทุน ที่ ทธ. 6/2557 เรื่อง การให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ ลงวันที่ 30 เมษายน พ.ศ. 2557 (2) ประกาศคณะกรรมการกํากับตลาดทุน ที่ ทธ. 29/2557 เรื่อง การให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ (ฉบับที่ 2) ลงวันที่ 24 กันยายนพ.ศ. 2557ข้อ ๓ ในประกาศนี้ "ผลิตภัณฑ์ในตลาดทุนที่เป็นสกุลเงินตราต่างประเทศ" หมายความว่า หลักทรัพย์หรือสัญญาซื้อขายล่วงหน้า ที่กําหนดให้มีการชําระเงินเป็นสกุลเงินตราต่างประเทศ ได้แก่ (1) ผลิตภัณฑ์ในประเทศ (inbound product) (2) ผลิตภัณฑ์จากต่างประเทศ (outbound product) "ผลิตภัณฑ์ในประเทศ" หมายความว่า ผลิตภัณฑ์ในตลาดทุนที่เป็นสกุลเงินตราต่างประเทศประเภทหุ้นกู้สกุลเงินตราต่างประเทศ และให้หมายความรวมถึงหน่วยของโครงการจัดการลงทุนต่างประเทศด้วย "ผลิตภัณฑ์จากต่างประเทศ" หมายความว่า ผลิตภัณฑ์ในตลาดทุนที่เป็นสกุลเงินตราต่างประเทศ ซึ่งเป็นผลิตภัณฑ์ที่ออกหรือเสนอขายในต่างประเทศ "หุ้นกู้สกุลเงินตราต่างประเทศ" หมายความว่า หุ้นกู้สกุลเงินตราต่างประเทศและได้รับอนุญาตให้เสนอขายในประเทศไทยตามประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย หรือตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ "หน่วยของโครงการจัดการลงทุนต่างประเทศ" หมายความว่า หน่วยของโครงการจัดการลงทุนที่จัดตั้งขึ้นในประเทศกลุ่มอาเซียน (ASEAN Collective Investment Schemes) ซึ่งสามารถเสนอขายหน่วยดังกล่าวในประเทศไทยได้ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับการเสนอขายหน่วยของโครงการจัดการลงทุนต่างประเทศ "ผู้ประกอบธุรกิจ" หมายความว่า (1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ (2) ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า หรือผู้ค้าสัญญาซื้อขายล่วงหน้า "วงเงินจัดสรร" หมายความว่า วงเงินลงทุนในผลิตภัณฑ์ในตลาดทุนที่เป็นสกุลเงินตราต่างประเทศซึ่งธนาคารแห่งประเทศไทยมอบหมายให้สํานักงาน ก.ล.ต. เป็นผู้จัดสรรวงเงิน "ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหาร ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า รวมทั้งประกาศหรือแนวปฏิบัติที่ออกตามประกาศดังกล่าวข้อ ๔ ในการให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ นอกจากผู้ประกอบธุรกิจต้องปฏิบัติให้เป็นไปตามหลักเกณฑ์ที่กําหนดไว้ในประกาศมาตรฐานการประกอบธุรกิจแล้ว ให้ผู้ประกอบธุรกิจปฏิบัติให้เป็นไปตามหลักเกณฑ์ที่กําหนดในประกาศนี้ด้วย และในกรณีที่หลักเกณฑ์การให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศตามที่ประกาศนี้กําหนดไว้เป็นการเฉพาะ แตกต่างจากหลักเกณฑ์ที่กําหนดไว้ในประกาศมาตรฐานการประกอบธุรกิจ ให้ผู้ประกอบธุรกิจถือปฏิบัติตามหลักเกณฑ์ที่กําหนดในประกาศนี้ ข้อ ๕ ประกาศนี้มีข้อกําหนดเกี่ยวกับการให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ ในเรื่องดังต่อไปนี้ (1) ข้อกําหนดทั่วไปเกี่ยวกับการให้บริการ ให้เป็นไปตามหมวด 1 (2) ข้อกําหนดเฉพาะเกี่ยวกับการให้บริการผลิตภัณฑ์ในประเทศที่เป็นหุ้นกู้สกุลเงินตราต่างประเทศ ให้เป็นไปตามหมวด 2 (3) ข้อกําหนดเฉพาะเกี่ยวกับการให้บริการผลิตภัณฑ์จากต่างประเทศ ให้เป็นไปตามหมวด 3 (4) บุคลากรที่ให้บริการ ให้เป็นไปตามหมวด 4ข้อ ๖ สํานักงาน ก.ล.ต. อาจกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางที่ถือว่าเหมาะสมและสอดคล้องตามประกาศนี้ และหากผู้ประกอบธุรกิจปฏิบัติตามแนวทางดังกล่าวแล้ว ให้ถือว่าผู้ประกอบธุรกิจได้ปฏิบัติตามข้อกําหนดในประกาศนี้แล้วหมวด ๑ ข้อกําหนดทั่วไปเกี่ยวกับการให้บริการ ข้อ ๗ การให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ ผู้ประกอบธุรกิจต้องปฏิบัติให้เป็นไปตามหลักเกณฑ์ดังต่อไปนี้ (1) ให้บริการตามขอบเขตของใบอนุญาตแต่ละประเภทที่ผู้ประกอบธุรกิจได้รับ (2) ดําเนินการให้ลูกค้าสามารถเข้าถึงข้อมูลซึ่งจัดทําโดยผู้ประกอบการต่างประเทศหรือผู้ออกหรือเสนอขายผลิตภัณฑ์ดังกล่าว เพื่อประกอบการตัดสินใจลงทุน (3) เปิดเผยค่าธรรมเนียมที่ผู้ประกอบธุรกิจเรียกเก็บจากลูกค้าข้อ ๘ ในกรณีที่เป็นการให้บริการแก่ลูกค้าที่ต้องใช้วงเงินจัดสรร ผู้ประกอบธุรกิจต้องดําเนินการดังต่อไปนี้เพิ่มเติมด้วย (1) ขอรับการจัดสรรเงินลงทุนจากวงเงินจัดสรรให้กับลูกค้าแต่ละรายก่อนเริ่มให้บริการ ทั้งนี้ การขอรับการจัดสรรเงินลงทุนดังกล่าวให้เป็นไปตามรูปแบบและวิธีการที่สํานักงาน ก.ล.ต. กําหนด (2) ดําเนินการตรวจสอบวงเงินทุกครั้งก่อนลูกค้าใช้บริการ เพื่อให้มั่นใจว่าการลงทุนของลูกค้ายังคงอยู่ภายในวงเงินที่ได้รับจัดสรรตาม (1)ข้อ ๘ ในกรณีที่เป็นการให้บริการแก่ลูกค้าที่ต้องใช้วงเงินจัดสรร ผู้ประกอบธุรกิจต้องดําเนินการดังต่อไปนี้เพิ่มเติมด้วย (1) ขอรับการจัดสรรเงินลงทุนจากวงเงินจัดสรรให้กับลูกค้าแต่ละรายก่อนเริ่มให้บริการ ทั้งนี้ การขอรับการจัดสรรเงินลงทุนดังกล่าวให้เป็นไปตามรูปแบบและวิธีการที่สํานักงาน ก.ล.ต. กําหนด (2) ดําเนินการตรวจสอบวงเงินทุกครั้งก่อนลูกค้าใช้บริการ เพื่อให้มั่นใจว่าการลงทุนของลูกค้ายังคงอยู่ภายในวงเงินที่ได้รับจัดสรรตาม (1)หมวด ๒ ข้อกําหนดเฉพาะเกี่ยวกับการให้บริการผลิตภัณฑ์ในประเทศ ที่เป็นหุ้นกู้สกุลเงินตราต่างประเทศ ข้อ ๙ ในกรณีที่ผู้ประกอบธุรกิจให้บริการผลิตภัณฑ์ในประเทศที่เป็นหุ้นกู้สกุลเงินตราต่างประเทศที่เสนอขายเป็นการทั่วไป หุ้นกู้สกุลเงินตราต่างประเทศนั้นต้องมีอันดับความน่าเชื่อถือของหุ้นกู้ ผู้ออกหุ้นกู้ หรือผู้ค้ําประกันหุ้นกู้ อยู่ในอันดับที่สามารถลงทุนได้ (investment grade) หมวด ๓ ข้อกําหนดเฉพาะเกี่ยวกับการให้บริการ ผลิตภัณฑ์จากต่างประเทศ ข้อ ๑๐ บทเฉพาะกาล ข้อ ๑๑ เพื่อประโยชน์ในการพิจารณาตามข้อ 10(1) ให้ถือว่าการดําเนินการในลักษณะใดลักษณะหนึ่งดังต่อไปนี้ เป็นกรณีที่ผู้ออกหรือเสนอขายผลิตภัณฑ์จากต่างประเทศมีเจตนาเข้ามาเสนอขายในประเทศไทย ทั้งนี้ ไม่ว่าจะเป็นการดําเนินการโดยผู้ประกอบธุรกิจผู้ประกอบธุรกิจต่างประเทศ หรือผู้ออกหรือเสนอขายผลิตภัณฑ์จากต่างประเทศก็ตาม (1) การจัดให้ผู้ลงทุนในวงกว้างได้ประชุมพบปะโดยตรงกับกรรมการหรือผู้บริหารของผู้ออกหรือเสนอขายผลิตภัณฑ์จากต่างประเทศ (roadshow) เพื่อชักชวนให้ลงทุนในผลิตภัณฑ์จากต่างประเทศซึ่งยังไม่ได้รับการจดทะเบียนหรือได้รับอนุญาตให้ทําการซื้อขายในตลาดหลักทรัพย์ต่างประเทศหรือศูนย์ซื้อขายสัญญาซื้อขายล่วงหน้าต่างประเทศ โดยการชักชวนให้ลงทุนดังกล่าวมีลักษณะเป็นการเสนอขายต่อประชาชนเป็นการทั่วไป (public offering) (2) การชักชวนผู้ลงทุนให้ไปลงทุนในผลิตภัณฑ์จากต่างประเทศที่ออกใหม่เพื่อเสนอขายต่อประชาชนเป็นการทั่วไปในตลาดแรก (primary market) ในลักษณะอื่นตามที่สํานักงาน ก.ล.ต. กําหนด ข้อ ๑๒ ผลิตภัณฑ์จากต่างประเทศที่ผู้ประกอบธุรกิจสามารถนํามาให้บริการแก่ลูกค้าต้องมีลักษณะดังต่อไปนี้อย่างครบถ้วน (1) เป็นผลิตภัณฑ์จากต่างประเทศซึ่งมีลักษณะและเงื่อนไขทํานองเดียวกับผลิตภัณฑ์ในตลาดทุนที่สามารถออกหรือเสนอขายในประเทศไทย เว้นแต่สํานักงาน ก.ล.ต. จะกําหนดเป็นอย่างอื่น (2) เป็นผลิตภัณฑ์จากต่างประเทศที่อยู่ภายใต้การกํากับดูแลของหน่วยงานกํากับดูแล หน่วยงานใดหน่วยงานหนึ่งดังนี้ และต้องไม่อยู่ระหว่างถูกหน่วยงานกํากับดูแลดังกล่าวสั่งห้ามการซื้อขายผลิตภัณฑ์จากต่างประเทศนั้น (ก) หน่วยงานกํากับดูแลที่เป็นสมาชิกของ International Organization of Securities Commissions ("IOSCO") โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information ("MMOU") ("IOSCO MMOU") (ข) หน่วยงานกํากับดูแลในกลุ่มประเทศ Organization for Economic Co-operation and Development ("OECD") (ค) หน่วยงานกํากับดูแลของประเทศที่อยู่ในประชาคมเศรษฐกิจอาเซียน (ASEAN Economic Community) ("AEC") (3) เป็นผลิตภัณฑ์จากต่างประเทศที่มีการเสนอขายในลักษณะใดลักษณะหนึ่งดังนี้ (ก) เป็นผลิตภัณฑ์จากต่างประเทศที่มีการเสนอขายอยู่ในประเทศที่หน่วยงานกํากับดูแลตาม (2) ตั้งอยู่ (skin the game) (ข) เป็นผลิตภัณฑ์จากต่างประเทศที่เป็นตราสารหนี้ที่ได้รับอนุญาตให้เสนอขายในลักษณะโครงการ (Debt Issuance Program) จากหน่วยงานกํากับดูแลตาม (2) เพื่อผู้ลงทุนแต่ละรายแบบเฉพาะเจาะจง (tailor-made product) (ค) กรณีอื่นใดนอกจาก (ก) และ (ข) เป็นผลิตภัณฑ์จากต่างประเทศที่เสนอขายเพื่อผู้ลงทุนแต่ละรายแบบเฉพาะเจาะจงข้อ ๑๓ บทเฉพาะกาล ข้อ ๑๔ ในการให้บริการแก่ลูกค้าที่เป็นนิติบุคคลที่จดทะเบียนตามกฎหมายไทย หรือบุคคลธรรมดาที่มีถิ่นที่อยู่ในประเทศไทย ซึ่งมีเงินลงทุนในตราสารหรืออนุพันธ์ หรือเงินฝาก ตั้งแต่ 100 ล้านบาท ผู้ประกอบธุรกิจสามารถให้บริการแก่ลูกค้าดังกล่าวในการลงทุนในผลิตภัณฑ์จากต่างประเทศนอกเหนือจากที่กําหนดในข้อ 12(1) และ (3) ได้หมวด ๔ บุคลากรที่ให้บริการ ข้อ ๑๕ ผู้ประกอบธุรกิจต้องมอบหมายให้บุคลากรในธุรกิจตลาดทุนที่ได้รับความเห็นชอบจากสํานักงาน ก.ล.ต. ตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน ซึ่งผ่านการอบรมหลักสูตรเกี่ยวกับความเสี่ยงด้านอัตราแลกเปลี่ยนจากหน่วยงานที่สํานักงาน ก.ล.ต. ยอมรับแล้ว เป็นผู้ทําหน้าที่ให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศข้อ ๑๖ ในกรณีที่ผู้ประกอบธุรกิจประสงค์จะจัดให้บุคลากรจากต่างประเทศเข้ามาให้ข้อมูลหรือคําแนะนําเกี่ยวกับการลงทุนในผลิตภัณฑ์ในตลาดทุนที่เป็นสกุลเงินตราต่างประเทศแก่ลูกค้า ให้ผู้ประกอบธุรกิจแจ้งชื่อพร้อมรายละเอียดของบุคลากรจากต่างประเทศดังกล่าว ให้สํานักงาน ก.ล.ต. ทราบล่วงหน้าอย่างน้อย 1 วันทําการก่อนเริ่มดําเนินการ เว้นแต่เป็นการเข้ามาให้ข้อมูลหรือคําแนะนําแก่ลูกค้าตามข้อ 13 การแจ้งชื่อบุคลากรจากต่างประเทศตามวรรคหนึ่ง ให้เป็นไปตามแบบและวิธีการที่จัดไว้บนเว็บไซต์ของสํานักงาน ก.ล.ต. ข้อ ๑๗ บุคลากรจากต่างประเทศตามข้อ 16 ต้องมีคุณสมบัติดังต่อไปนี้อย่างครบถ้วน (1) เป็นบุคลากรที่มีความน่าเชื่อถือและมีความสามารถในการให้ข้อมูลหรือคําแนะนําเกี่ยวกับผลิตภัณฑ์ในตลาดทุนที่เป็นสกุลเงินตราต่างประเทศได้เป็นอย่างดี รวมทั้งสามารถให้ข้อมูลหรือคําแนะนําได้ตามกฎหมายที่ควบคุมการประกอบธุรกิจในต่างประเทศนั้น (2) ไม่มีเหตุอันควรเชื่อว่ามีหรือเคยมีพฤติกรรมที่ไม่เหมาะสมหรือไม่ปฏิบัติตามหลักเกณฑ์การให้ข้อมูลหรือคําแนะนําเกี่ยวกับผลิตภัณฑ์ในตลาดทุนที่เป็นสกุลเงินตราต่างประเทศแก่ลูกค้าในประเทศไทย (3) เข้ามาให้ข้อมูลหรือคําแนะนําเกี่ยวกับผลิตภัณฑ์ในตลาดทุนที่เป็นสกุลเงินตราต่างประเทศในประเทศไทยมาแล้ว ไม่เกิน 90 วันในรอบปีปฏิทินนั้นข้อ ๑๘ ผู้ประกอบธุรกิจต้องควบคุมดูแลมิให้บุคลากรจากต่างประเทศตามข้อ 16 กระทําการใด ๆ ที่อาจเข้าข่ายผิดกฎหมายหรือไม่เป็นไปตามหลักเกณฑ์ที่เกี่ยวข้อง โดยอย่างน้อยต้องดําเนินการดังต่อไปนี้ (1) แจ้งขอบเขตการปฏิบัติหน้าที่ให้บุคลากรจากต่างประเทศทราบ (2) ดูแลให้การให้ข้อมูลหรือคําแนะนํานั้นจํากัดเฉพาะผลิตภันฑ์ในตลาดทุนที่เป็นสกุลเงินตราต่างประเทศซึ่งผู้ประกอบธุรกิจสามารถให้บริการได้ (3) แจ้งหลักเกณฑ์เกี่ยวกับการให้คําแนะนําตามกฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยสัญญาซื้อขายล่วงหน้า ให้บุคคลต่างประเทศทราบ (4) ระมัดระวังมิให้การให้ข้อมูลหรือคําแนะนํานั้นบิดเบือน ไม่ถูกต้อง หรือทําให้ลูกค้าสําคัญผิด (5) ในกรณีที่เป็นการให้ข้อมูลหรือคําแนะนําแก่ลูกค้าในงานสัมมนา ต้องปฏิบัติให้เป็นไปตามข้อกําหนดเกี่ยวกับการแนะนําการลงทุนในงานสัมมนาด้วยหมวด ๕ บทเฉพาะกาล ข้อ ๑๙ ให้บุคลากรในธุรกิจตลาดทุนซึ่งเป็นผู้ทําหน้าที่ให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศอยู่ก่อนวันที่ประกาศนี้ใช้บังคับ สามารถทําหน้าที่ต่อไปได้ โดยให้ผู้ประกอบธุรกิจดําเนินการให้บุคลากรในธุรกิจตลาดทุนดังกล่าว เข้ารับการอบรมหลักสูตรเกี่ยวกับความเสี่ยงด้านอัตราแลกเปลี่ยนจากหน่วยงานที่สํานักงาน ก.ล.ต. ยอมรับภายในวันที่ 31 ธันวาคม พ.ศ. 2562 ในกรณีที่บุคลากรในธุรกิจตลาดทุนตามวรรคหนึ่งรายใดไม่ได้เข้ารับการอบรมภายในระยะเวลาที่กําหนด ให้ผู้ประกอบธุรกิจดําเนินการห้ามบุคลากรรายนั้นเป็นผู้ทําหน้าที่ให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศผู้มีอํานาจลงนาม - ประกาศ ณ วันที่ 17 มกราคม พ.ศ. 2560 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน